ȘCOALA GIMNAZIALĂ GIULVĂZ

**SIMPOZION NAȚIONAL**

**Dezvoltarea aptitudinilor artistice la copiii cu C.E.S.**

Ediția I

Proiect educațional înscris pe CALENDARUL ACTIVITĂȚILOR EDUCATIVE, ȘCOLARE ȘI EXTRAȘCOLARE al Inspectoratului Școlar Județean Timiș

Martie 2019, Giulvăz

**COORDONATORI PROIECT:**

* Gabriela – Tania Iuga, director și profesor de limba și literatura română.
* Iulia Ienea, profesor de limba engleză.

**ECHIPA DE PROIECT:**

* Gabriela – Tania Iuga, director și prof. limba și literatura română, Școala Gimnazială Giulvăz
* Florentina Ioschici, prof. învățământul primar, Școala Gimnazială Giulvăz
* Monica Bercea, prof. limba și literatura română, Școala Gimnazială Giulvăz
* Iulia Ienea, prof. limba engleză, Școala Gimnazială Giulvăz
* Gina – Ramona Milovanov, prof. educație fizică și sport, Școala Gimnazială Giulvăz
* Rodica Dogendorf, prof. educație plastică, Școala Gimnazială Giulvăz

**PARTENERII PROIECTULUI:**

* reprezentant CJRAE Timiș
* Universitatea de Vest Timișoara, Facultatea de Sociologie și Psihologie

**JURIUL DE EVALUARE A LUCRĂRILOR:**

* Gabriela – Tania Iuga, director și prof. limba și literatura română Școala Gimnazială Giulvăz
* Florentina Ioschici, prof. învățământul primar Școala Gimnazială Giulvăz
* Monica Bercea, prof. limba și literatura română Școala Gimnazială Giulvăz
* Iulia Ienea, prof. limba engleză Școala Gimnazială Giulvăz
* Gina – Ramona Milovanov, prof. educație fizică și sport Școala Gimnazială Giulvăz
* Rodica Dogendorf, prof. educație plastică, Școala Gimnazială Giulvăz

**ARGUMENT:**

 Copiii cu cerințe educaționale speciale sunt un subiect sensibil în învățământul preuniversitar din România, deoarece, deși ei există în multe școli, sunt puțini profesori în sistem care cunosc cu certitudine metode de lucru cu aceștia. Atunci când ne referim la copiii cu cerințe speciale, îi avem în vedere atât pe cei cu diverse afecțiuni precum ADHD, ADD, dislexie etc., cât și pe cei foarte dotați. Acest proiect pornește de la premisa că copiii cu C.E.S. au dreptul la o educație ,,normală”, chiar dacă ceea ce înseamnă ,,normal” pentru ei, nu este același lucru și pentru ceilalți.

 Considerăm că proiectul nostru este relevant deoarece are intenția de a descoperi și ilustra strategiile și metodele recomandate și folosite de cadre didactice de pe teritoriul țării în dezvoltarea aptitudinilor artistice ale copiilor cu cerințe speciale. Deși la început, ne propunem să facem din acest simpozion unul care se va dezvolta anual, în conformitate atât cu metodele noi apărute, cât și cu nevoile diverse ale copiilor speciali. Proiectul propus de noi este unul cât se poate de actual, deoarece fenomenul integrării este adesea dezbătut în căutarea răspunsurilor la întrebarea *Care este cea mai eficientă metodă?*. Integrarea copiilor cu C.E.S., ca fenomen, este bazată pe ideea că relațiile dintre oameni sunt bazate pe recunoașterea integrității, a valorilor și a drepturilor pe care aceștia le au. Metodele prin care aceasta se realizează, sunt exact ceea ce căutăm să descoperim prin proiectul nostru: cum se realizează integrarea copiilor speciali în clasa de elevi și, desigur, cum se poate lucra cu aceștia pentru a le dezvolta aptitudinile artistice.

 Deși simpozionul se adresează cadrelor didactice, el este centrat pe elevi, pe activitățile desfășurate cu aceștia, pe dezvoltarea aptitudinilor de creație ale elevilor cu C.E.S., având ca principiu de bază educația prin activități specifice nivelului fiecărui elev cu C.E.S., prin integrarea acestora în grupul de elevi și prin valorificarea talentului fiecăruia. Din perspectiva noastră, acest proiect reprezintă o oportunitate de dezvoltare a parteneriatelor dintre școala noastră și alte școli de pe teritoriul țării noastre, lucrările transmise de profesorii care doresc participarea la simpozion putând fi consultate ulterior și valorificate la clasă prin aplicarea metodelor descrise de aceștia. De asemenea, adresându-se tuturor ciclurilor școlare, simpozionul va cuprinde o gamă largă de activități, idei și metode menite să dezvolte armonios inteligența copiilor cu C.E.S. și să-i integreze pe aceștia în grupul social din care fac parte.

**SCOPUL PROIECTULUI:**

 Identificarea modalităților prin care copiii cu C.E.S. își pot dezvolta aptitudinile artistice în clasa de elevi din sistemul preuniversitar.

**OBIECTIVELE PROIECTULUI:**

1. Relevarea principalelor probleme cu care cadrele didactice se confruntă la clasele cu elevi integrați.
2. Identificarea măsurilor prin care aptitudinile artistice ale copiilor cu C.E.S. pot fi dezvoltate.
3. Oferirea posibilității de exprimare a cadrelor didactice privind această situație, de împărtășire a rezultatelor obținute în urma activităților desfășurate la clasele cu copii speciali.

**GRUPUL ȚINTĂ:**

* beneficiari direcți: cadrele didactice care predau la clase cu elevi cu C.E.S.
* beneficiari indirecți: elevii din clasele respective (cu C.E.S. și fără).

**ACTIVITĂȚILE PROIECTULUI:**

1. Diseminarea regulamentului de participare și data exactă de desfășurare a simpozionului.
2. Înscrierea participanților. (electronic/e-mail prin trimiterea formularului de înscriere completat și a lucrării cu care participă la concurs)
3. Desfășurarea simpozionului.

**MONITORIZAREA ȘI EVALUAREA SIMPOZIONULUI:**

 În vederea monitorizării și evaluării proiectului se vor elibera diplome și adeverințe cadrelor didactice participante în urma discuțiilor de evaluare a lucrărilor trimise. De asemenea se vor organiza discuții pentru analizarea stadiului implementării simpozionului și a problemelor întâmpinate, respectiv a soluțiilor propuse, precum și modalitățile de extindere și continuare ale acestuia, prin atragerea de parteneri și fonduri bugetare externe.

**MEDIATIZARE:**

 Pentru realizarea promovării, mediatizării și diseminării din perioada de implementare a proiectului și după încheierea acestuia se vor utiliza următoarele canale:

* promovare pe rețeaua de socializare Facebook, în cadrul grupului Clubul Profesorilor din România;
* promovare pe rețeaua de socializare Facebook, pe pagina oficială a școlii noastre;
* afișaj la sediile partenerilor simpozionului;
* postarea proiectului educațional pe site-ul ISJ Timiș;
* lucrările participante la simpozion vor fi publicate în volum cu I.S.B.N/I.S.S.N.

**REGULAMENTUL SIMPOZIONULUI:**

* Tipul: național.
* Tematica: Dezvoltarea aptitudinilor artistice la copiii cu C.E.S.
* Lucrările vor fi realizate de către cadre didactice și vor reprezenta descrieri detaliate ale activităților desfășurate la clasele cu elevi integrați, în scopul dezvoltării aptitudinilor artistice ale acestora. Se vor baza fie pe descrierea în detaliu a unei ore de curs, fie pe descrierea mai multor activități, desfășurate pe parcursul mai multor ore, care conduc la dezvoltarea unor aptitudini.
* Lucrările vor fi redactate în limba română, în format Word, cu caractere Times New Roman, mărime 12, spațiere de 1.5, în limita a 3-5 pagini, cu respectarea termenului de trimitere. Acestea trebuie să fie semnate de propunător și trebuie să se încadreze într-una dintre secțiunile simpozionului.
* Secțiunile simpozionului sunt:
1. Modalități de dezvoltare a creativității copiilor cu C.E.S. prin intermediul activităților artistico-plastice
2. Copiii cu C.E.S. – talente ascunse: dezvoltarea aptitudinilor muzicale, recitative și interpretative
3. Computer skills
* Lucrările vor fi trimise pe adresa de e-mail scoalagiulvaz@yahoo.com
* Data limită de trimitere a lucrărilor este 31 martie 2019.
* Școlile participante/cadrele didactice vor verifica electronic confirmarea primirii lucrării.
* Jurizarea lucrărilor se va face de către profesori care lucrează la clase cu copii cu C.E.S.
* Rezultatele concursului se vor afișa/transmite electronic în maxim o lună de la termenul de înscriere.
* Se vor acorda premii pentru fiecare categorie de secțiune după cum urmează: premiul I, premiul II, premiul III și 5 mențiuni.
* Nu se admit contestații.
* Premiile (diplome și adeverințe) și volumul cu lucrările publicate vor fi trimise până la sfârșitul semestrului al II-lea al acestui an școlar.

**FINALIZAREA SIMPOZIONULUI:**

 Va fi marcată prin publicarea lucrărilor premiate în volum cu I.S.B.N./I.S.S.N.

**DATE DE CONTACT:** 0721476973 (prof. Gabriela-Tania Iuga) sau e-mail scoalagiulvaz@yahoo.com

Unitatea de învățământ

………………………………………. NR. ÎNREGISTRARE

Avizat, …………………...

Director

……………………………………….

**FIȘĂ DE ÎNSCRIERE**

**SIMPOZIONUL NAȚIONAL**

***Dezvoltarea aptitudinilor artistice la copiii cu C.E.S***

**ediția I**

NUMELE ȘI PRENUMELE CADRULUI DIDACTIC:

……………………………………………………………………………………….

TITLUL LUCRĂRII CU CARE SE ÎNSCRIE ÎN CONCURS:

……………………………………………………………………………………….

SECȚIUNEA LA CARE PARTICIPĂ:

……………………………………………………………………………………….

ȘCOALA: …………………………………………………………………………...

LOCALITATEA: ……………………………. JUDEȚ: …………………………...

ADRESA ȘCOLII: ………………………………………………………………….

E-MAIL CADRU DIDACTIC: ……………………………………………….........

TELEFON CADRU DIDACTIC: …………………………………………………..

ADRESA PENTRU TRIMITEREA DIPLOMELOR: …………………………..... ……………………………………………………………………………………….

Nr.înreg. \_\_\_\_\_\_\_\_\_\_\_ Nr.înreg.\_\_\_\_\_\_\_\_\_\_\_\_\_\_\_

**ACORD DE PARTENERIAT ŞCOLAR EDUCAŢIONAL**

1. Părţile contractante:

Școala Gimnazială Giulvăz, nr.116, Tel: 0256 416301, email: scoalagiulvaz@yahoo.com, reprezentată de dna director prof. Gabriela-Tania Iuga și \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Obiectul contractului:

Obiectul prezentului acord de parteneriat îl reprezintă colaborarea dintre parteneri în vederea desfășurării de activități comune în cadrul simpozionului național *Dezvoltarea aptitudinilor artistice la copiii cu C.E.S.* înscris pe calendarul activităților extracurriculare a ISJ Timiș:

1. Diseminarea informațiilor despre proiect
2. Participarea partenerilor la activitățile din cadrul proiectului
3. Monitorizarea și evaluarea proiectului.

3. Grup țintă: cadrele didactice care predau la clase unde există copiii cu cerințe speciale.

4. Obligațiile părților:

* să respecte termenele de desfășurare acceptate de comun acord
* să mediatizeze activitățile simpozionului în școală
* să susțină activitățile proiectate de comun acord între parteneri
* să evite orice situație generatoare de risc ce poate afecta în mod negativ imaginea simpozionului

Școala Gimnazială Giulvăz se obligă:

* să respecte termenele de desfășurare acceptate de comun acord
* să ofere orice informații despre simpozion solicitate de partener
* să emită și să distribuie diplomele cadrelor didactice premiate
* să proiecteze, să organizeze și să asigure logistica necesară activităților din proiect.

5. Durata acordului:

Acordul s-a încheiat în 2 (două) exemplare, intră în vigoare la data semnării acestuia și este valabil pe o perioadă de 2 ani, cu posibilitate de prelungire.

6. Clauze finale ale acordului:

Parteneriatul poate fi anulat cu acordul ambelor părți.

Școala Gimnazială Giulvăz …………………………………………….

Director, Director,

prof. Gabriela-Tania Iuga